Fonden Alternativet har hidtil drevet fire botilbud i Hjørring Kommune. I TV2-programmet Operation X tilbage i november sidste år, blev der stillet skarpt på bl.a et af Alternativets botilbud i Hjørring. I udsendelsen blev Alternativet anklaget for at have svindlet sig til millioner af offentlige kroner og der blev sat spørgsmålstegn ved den pædagogiske kvalitet. Hjørring Kommune har på den baggrund set nærmere på bostedet, og bad om en redegørelse fra Alternativet. Kommunens Sundheds-, Ældre- og Handicapudvalg besluttede tirsdag, at opsige samarbejdet og tilbagekalde godkendelsen af botilbuddet. Formanden for udvalget, Lilli Damsgaard Christensen siger til TV2/NORD: - Det er udelukkende begrundet i at vi ikke længere har den fornødne tillid til fondens bestyrelse.

Opsummering:
Hjørring Kommunes Sundheds., Ældre- og Handicapudvalg opsagde tirsdag aften samarbejdet med Fonden Alternativet.